|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **Portal to English 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 14.** | | ODELJENJE**:** | | DATUM**:** |
| Nastavna tema: | **My favourites** | | | |
| Nastavna jedinica: | **Describing people** | | | |
| Tip časa: | utvrđivanje | | | |
| Cilj časa: | Usmeno i pismeno opisivanje izgleda ljudi. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - prepoznaju i imenuju pojmove koji se odnose na temu  - razumeju jednostavniji opis živih bića | | | |
| Međupredmetne kompetencije: | kompetencija za učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, audio-lingvalna, | | | |
| Nastavna sredstva: | CD, udžbenik, slike poznatih ličnosti (iz časopisa) bar 3. | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (7 minuta) | Provera domaćeg zadatka  Nastavnik okači sliku na tablu i napiše pored par rečenica da opiše tu poznatu ličnost. (Npr. Cristiano Ronaldo... *He is tall and slim. He’s got short dark hair. He’s got brown eyes.)*  Nastavnik rasporedi slike ostalih poznatih ličnosti na zidovima učionice. Na tabli ispiše kratke opise po uzoru na prvu aktivnost. Učenici treba da pogode o kojoj se ličnosti radi. (preporuka: neka ličnosti budu različitih karakteristika, i iz različitih branši)  **IWB opcija.** Prikazati slike poznatih ličnosti na interaktivnoj tabli. | | | |
| **Glavni deo:**  (30 minuta) | **Udžbenik 24. strana, Vocabulary:** Nastavnik skreće učenicima pažnju na reči koje su bitne za opis ličnosti. Zatim pušta audio-zapis 49. Pauzira posle svake reči da učenici ponove. Objašnjava da je pojam *hair* nebrojiv i da se koristi uvek sa glagolom u jednini. *Hair is...*i da ima različito značenje ako se koristi sa glagolom u množini.  Takođe, posebnu pažnju posvetiti izrazu *chubby,* i objasniti učenicima da nije pristojno, pri opisivanju ličnosti, koristiti izraz *fat.* Kao i da je bolje koristiti izraz *dark eyes* umesto *black eyes* (=masnica) ...  **Listen 1, A:** Nastavnik zatim, upućuje učenike na sliku dečaka i opis njegovog izgleda. Učenici treba da podvuku pogrešnu reč u opisu. Pušta audio-zapis 50. Učenici proveravaju da li su tačno ispravili grešku iz teksta.  **B:** Nastavnik obaveštava učenike da će čuti još jedan opis osobe, i treba da zaključe koja je devojčica u pitanju.  **IWB opcija:** sve aktivnosti učenici prate na prikazanoj strani iz udžbenika na interaktivnoj tabli. Nastavnik, po potrebi, zumira delove stranice.  **31. strana Grammar:** Nastavnik upućuje učenike na deo sa pridevima i ohrabruje ih da sami izvedu zaključak o poziciji prideva u rečenici. Učenici popunjavaju vežbanje. Proveru vršimo sa celim odeljenjem.  **IWB opcija:** Provera se vrši na interaktivnoj tabli. Nastavnik ili bolji učenik zapisuje odgovore na interaktivnoj tabli.  **Listen 2, A:** Učenici rade u parovima. Izaberu dve osobe sa slike i opišu ih u kratkim crtma koristeći izraze sa 30. strane. Odabrati par učenika da daju opise lica. Nastavnik naglašava da se u engleskom jeziku poštuje pravilo  *Age/ size/ length + colour + noun = Long brown hair. Big blue eyes.*  Učenici, zatim, slušaju audio-zapis 52, i određuju koja je devojčica Džuli. Učenici treba pažljivo da slušaju tekst do kraja. Po potrebi pustiti zapis više puta dok veći broj učenika ne utvrdi koja je to devojčica. | | | |
| **Završni deo:**  (8 minuta) | **Speak:** Učenici rade u paru. Izaberu jednu osobu sa slike. Drugi učenik, uz pomoć pitanja treba da pogodi o kojoj se osobi radi. Učenik koji odgovara može da daje samo *Yes/ No* odgovore.  **Domaćí zadatak:** Radna sveska strana 25 i u sveskama da opišu svog najboljeg druga/ druga iz odeljenja, koristeći izraze koje su učili na času. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |

DODATAK: